Φιλέτα πέστροφας πανέ με σκορδαλιά γλυκοπατάτας
Αν αυτή η τηγανιτή πέστροφα πανέ με σκορδαλιά γλυκοπατάτας σας θυμίζει κατά κάποιον τρόπο το εγγλέζικο fish and chips, σας υποσχόμαστε ότι κάτι αντίστοιχο δε θα έχετε ξαναφάει.
6 φιλέτα πέστροφας (σε μεγάλα σούπερ μάρκετ και παντοπωλεία, σε συσκευασίες βάκουμ 180-200 γρ.), κομμένα κατά μήκος στη μέση, περίπου 200 γρ. αλεύρι, για το αλεύρωμα,  ηλιέλαιο, για το τηγάνισμα, φρεσκοτριμμένο πιπέρι, 300 γρ. αλεύρι για όλες τις χρήσεις, ελάχιστο αλάτι, ελάχιστη ζάχαρη,  1 κουτ. σούπας μπέικιν πάουντερ , 500 ml μπίρα, κρύα από το ψυγείο, 800 γρ. γλυκοπατάτες, καθαρισμένες, σε μέτρια κομμάτια, 1 κουτ. γλυκού αλάτι χονδρό, 3 σκελίδες σκόρδο, λιωμένες, 180 ml ελαιόλαδο, 50 ml μηλόξιδο, φρεσκοτριμμένο πιπέρι, 3-4 κλωνάρια μαϊντανός, ψιλοκομμένα για το σερβίρισμα
Για να ετοιμάσουμε τα φιλέτα πέστροφας πανέ με σκορδαλιά γλυκοπατάτας, βράζουμε τις κομμένες γλυκοπατάτες για περίπου 30 λεπτά, σε άφθονο αλατισμένο νερό, και τις στραγγίζουμε.Τις λιώνουμε με το πρες πουρέ σε ένα μεγαλο μπολ και προσθέτουμε όλα τα  υπόλοιπα υλικά, εκτός από τον μαϊντανό.Ανακατεύουμε πολύ καλά.Σε ένα μπολ βάζουμε το αλεύρι, το αλάτι, τη ζάχαρη και το μπέικιν πάουντερ και ανακατεύουμε.Προσθέτουμε σιγά σιγά την μπίρα και ανακατεύουμε καλά με το σύρμα, για 1-2 λεπτά, μέχρι να φτιάξουμε έναν λείο χυλό, χωρίς κομπαλάκια.Βάζουμε ηλιέλαιο σε ένα βαθύ τηγάνι μέχρι η στάθμη του να φτάσει περίπου  2 εκ. από τον πυθμένα.Το ζεσταίνουμε σε μέτρια προς δυνατή φωτιά.Πασπαλίζουμε τα φιλέτα πέστροφας με φρεσκοτριμμένο πιπέρι και από τις δύο πλευρές.Τα αλευρώνουμε, τινάζουμε για να φύγει η περίσσεια και τα βουτάμε ένα ένα στο κουρκούτι.Τηγανίζουμε τα φιλέτα σε δόσεις,  για 4-5 λεπτά, γυρίζοντάς τα, μέχρι να αποκτήσουν μια λεπτή χρυσαφένια κρούστα.Τα  στραγγίζουμε σε χαρτί κουζίνας.Τα σερβίρουμε με τη σκορδαλιά γλυκοπατάτας, πασπαλισμένη με τον μαϊντανό.
Γλυκοπατάτα,Πέστροφα,Σκόρδο